
  Venujem všetkým, ktorí opustili domov,


  aby mohli nájsť nový.


  


  


  


  


  Domov nie je miesto, kde bývaš, ale kde ti rozumejú.


  CHRISTIAN MORGENSTERN


  


  


  


  Šťastný je ten, kto môže stráviť život medzi seberovnými


  apokojne žiť vo svojom chudobnom domove bez strachu,


  bez závisti, bez predstierania, bez ambícií.


  JOACHIM DU BELLAY


  


  


  


  PROLÓG


  


  Silvia sa rozhliadla po celej aule, zhlboka sa nadýchla aspustila:


  „Vaša Magnificencia, vaše spectability, vážení pedagógovia, milí rodičia ahostia. Dovoľte mi, aby som vmene prítomných absolventov pedagogickej fakulty predniesla niekoľko slov.


  Stojíme tu hrdí na svoje úspechy. Je to už päť rokov, čo sme prvýkrát vstúpili na túto akademickú pôdu. Každý znás prišiel sinými predstavami, ideálmi acieľmi. Nikdy však nezabudneme na prvú prednášku či prvú skúšku.


  ... Táto slávnostná promócia uzatvára dôležitú kapitolu nášho života. Niečo sa končí aniečo nové sa začína. Atak obráťme ďalší list apopíšme ho novými skúsenosťami zkaždodennej praxe. Našou úlohou teraz bude dať uplynulému obdobiu zmysel azúročiť ho vďalšom živote...“


  


  ***


  


  „Akú nosíš veľkosť oblečenia atopánok?“


  „Nohavice atričko S– tridsaťšesť, topánky tridsaťsedem.“


  Vysoká, štíhla červenovlasá dáma sa prehrabala vpoliciach apripravila jej kôpku.


  „Tu máš, obleč si to apotom príď za mnou,“ nechala ju samu vsklade soblečením, kde páchlo dezinfekčným prostriedkom.


  Neveriacky hľadela pred seba. Čakali na ňu čierne nohavice ačervená blúzka veľkosti štyridsať. Hrubé gumené topánky svystuženou kovovou špičkou boli očíslo väčšie. Apod hromádkou našla akúsi sieťku ajednoduchú červenú čiapku rovnakého strihu, aký videla na fotkách väzňov zkoncentrákov.


  V šoku sa začala obliekať, aby na ňu Deirdre dlho nečakala. Až keď to všetko na seba navliekla, uľavilo sa jej amusela sa začať smiať. Vyzerala ako šašo. Všetko na nej viselo, nohavice boli odobrých desať centimetrov dlhšie, plantali sa na nej, vliekli sa po zemi, topánky ťahala za sebou. Zdrapla sieťku sčiapkou, súsmevom vyšla von pobaviť Deirdre apresvedčiť ju, že takto to nepôjde amusia pohľadať niečo vhodnejšie.


  Deirdre si ju premerala prísnym pohľadom.


  „Počkaj sekundu,“ vbehla späť do skladu aSilvia čakala, že prinesie niečo prijateľnejšie.


  „Tu máš, opáš si tým nohavice,“ Deirdre jej na prekvapenie podala iba kožený pánsky opasok.


  Bez pohnutia na ňu pozerala, to predsa nemôže myslieť vážne!


  „Come on! Obleč si to!“ popohnala ju žena, ktorá sa ešte včera na ňu usmievala asprávala sa súctou ktej „mladej, krásnej avzdelanej žene“, ako ju nazvala.


  Silvia nereagovala dostatočne rýchlo, atak sa Deirdrechopila opaska, upevnila ním nohavice, aby nepadali, spodky rýchlo vyhrnula adruhá verzia šaša bola na svete.


  „Ešte čiapku, come on! Musíme ísť.“


  Žiadna reakcia.


  „Come oooon!“ nervózna Írka jej vytrhla zruky sieťku, natiahla jej ju na hlavu, na ňu nasadila čiapku apostrčila ju kdverám. „Poď za mnou!“


  Silvia mala slzy na krajíčku, nikdy vživote by dobrovoľne nevyšla vtomto prestrojení medzi ľudí. Ani pre zábavu, ani na karneval, ani na mol opitá. Nikdy! Hanbila sa ako pes, chcela ujsť. Nevedela si predstaviť, že má teraz takto pobehovať medzi ľuďmi vštudentskej reštaurácii atváriť sa ako supersexi čašníčka. Kým ju vysoká Deirdre viedla chodbami určenými len pre zamestnancov, schovávala sa jej za chrbtom. Nedokázala sa pozrieť na žiadneho okoloidúceho. Vyzerala ako debil atak sa aj cítila.


  „Silvia, toto je Ann. Všetko ti ukáže. Ann, nezabudni ju poslať na pätnásťminútovú prestávku. Bye!“ Deirdre ju odparkovala vumyvárni riadov, ktorú honosne nazývali oddelením, avyparila sa.


  Misia splnená. Rybka lapená. Mladá, krásna avzdelaná žena dostala sexi outfit askvelú prácu za hodinovú mzdu, oakej doma nemohla ani snívať, keby zobrala ponuku vedúceho diplomovej práce azostala pracovať vškole ako odborná asistentka.


  Teraz tu stojí ačaká, dokonca je spokojná, že sa nemusí prechádzať medzi ľuďmi, že jediný človek, ktorý ju vidí, je divná Ann, ktorá sa vrátila kprístroju na umývanie riadu anezaujíma sa oňu. Dobrých desať minút stála ačakala, kým dokončí oplachovanie tanierov naskladaných do veľkej hučiacej mašiny.


  „Hello, I’m Sil-vi-a.“


  „Hello!“ Ann nemala potrebu zopakovať jej svoje meno.


  A evidentne sňou vôbec nepotrebovala strácať čas. Bola absolútne zažratá do práce. Priam vtranze otvárala veľkou pákou mašinu akontrolovala, či sa vten deň aj dvadsiaty raz umyli všetky taniere. Potom ich rýchlo uložila na vozík ačaptavo sním bežala do kuchyne, kde na ne kládli sendviče, hranolčeky aobčas nejakú presladenú buchtu. Ann bola od nej aspoň opätnásť rokov staršia, ale jej mentálna úroveň opätnásť rokov nižšia. Skrátka – rovnocenná parťáčka, sktorou oddnes bude tráviť osem hodín denne, podrkocú si oživote, ochlapoch, poohovárajú Deirdre apo práci spolu zájdu na víno.


  „Kde sú toalety? Musím si odskočiť.“


  Ann sa jej cez hučiaci prístroj pokúsila veľmi podivne znejúcou angličtinou vysvetliť, kam má ísť. Pochopila len to, že má vyjsť zich „oddelenia“ atam niekde to nájde.


  Vybehla von adostala sa do študentského bistra. Iba pred pár týždňami vpodobnom sedávala iona. Prefrčala pomedzi stoly, aby ju vtom debilnom outfite videlo čo najmenej ľudí, vbehla na záchod, zamkla dvere, sadla si na misu arozrevala sa.


  „Doriti, to čo je?!“ nadávala pomedzi vzlyky, pritom si strhla zhlavy väzenskú čiapku ašmarila ju do kúta.


  Miešala sa vnej zlosť so zúfalstvom. Pôjde späť za Deirdre, prezlečie sa apovie jej, že končí...


  To nie, môže byť rada, že má nejakú robotu azarába. Už teraz má vo vrecku päť eur. Ato ešte nepohla prstom. Jedlo bude zadarmo, ušetrí tým ďalších desať. Oštvrtej má „padla“, na všetko zabudne abude zasa dobre. Skúsi to.


  Keď začula, že niekto vstúpil do vedľajšej kabínky, prestala plakať. Poutierala sa toaletným papierom, napravila si obriu blúzku avyšla von. Keď sa zazrela vzrkadle, znova ju premohol plač.


  „Silvia, kruci, už nerev! Nebuď posraná ako malé decko. To zvládneš. Ideš! Ser na nich.“


  Nech sa akokoľvek snažila, včervenej čiapke, ktorá mala tak super ladiť sblúzkou, vyzerala nemožne. Mohla si uvoľniť ofinu, rozpustiť vlasy – čo bolo zakázané, preto tá sieťka –, urobiť vrkoč na stranu, nič nepomohlo. Najlepšie na to nemyslieť ausmievať sa, mala predsa nádherný úsmev, ako tvrdil Jaro, takže stačilo ho vyčarovať anik si ten strašný detail na jej hlave ani nevšimne. Tešila sa, ako sa večer schúli kJarovi adá sa poriadne poľutovať.


  


  Po návrate na oddelenie ju čakalo ticho azhrozený výraz Ann naznačoval, že sa niečo stalo. Prístroj na umývanie sa pokazil. Ann nezrozumiteľne bedákala aplač mala na krajíčku.


  „Čo budeme robiť?“ spýtala sa Silvia len tak do vetra.


  Počas nasledujúcich štyroch hodín sa jej vrukách so smradľavými gumenými rukavicami podarilo umyť asi dvetisíc tanierov, príbory ani nestíhala počítať. Stal sa znej stroj, ktorý vnútri fungoval na svoj vlastný myšlienkový režim. Ruky automaticky umývali, mozog spomínal. Pred dvoma týždňami sa dala ráno učesať vprestížnom kaderníctve, potom ju nalíčila profesionálna kozmetička, obliekla si nádherné tmavomodré šaty, obula špicaté lodičky apočúvala rozprávanie milovaného dekana oelite národa, ktorej bola súčasťou vďaka svojmu vzdelaniu. Potom prišla jej hviezdna chvíľa spríhovorom, neskôr kytice, blahoželania, dary, fotky, ona vhlavnej úlohe... a kslzám dojatá mama. Aotec, ktorý využil ďalšiu príležitosť vypiť si, ba priam sa ožrať pod obraz boží, ako takmer každý deň.


  „Už si bola na obede?“ prebrala ju akási pani poklepaním po pleci.


  „Nie.“


  „Choď, máš polhodinu.“


  „A kam mám ísť?“


  „Kam chceš,“ pokrútila nechápavo hlavou tá ženská. „Ojednej nech si späť.“


  Vrátila sa do šatne. Bola zamknutá. Odbehla si na záchod aakosi sa jej cez chodby pre zamestnancov podarilo dostať na malý špinavý dvor, plný obrovských čiernych košov sodpadkami. Svoju voľnú polhodinu strávila tým, že priebežne od okolostojacich žobronila cigaretu, takže na obed si dala pár gramov nikotínu. Nikdy predtým nefajčila, no teraz mala pocit, že cigarety sú to jediné, čo ju môže trochu upokojiť.


  Po návrate ju už čakala žena sfunkciou tímlíder, a kslovám pridala aj úsmev:


  „Sil-fia, je čas zmeniť oddelenie, však?“ aviedla ju oposchodie nižšie.


  Svitla jej nádej na lepší život azároveň jej bolo ľúto za rozjímavým tichom pri umývaní riadu, vktorom sa, mimochodom, výrazne zlepšovala.


  Vošli do obrovskej jedálne pre asi tisíc študentov, na konci ktorej svietili presklené dvere. Za nimi fungovalo päťnásobne väčšie oddelenie umývania riadu, ktorého tempo udávala veľká kovová otáčavá polica. Na ňu zvonku študenti neprestajne odkladali podnosy so všetkými riadmi azvyškami obeda vrátane použitých servítok, prevrhnutých pohárov, vypľutých žuvačiek apodobných nechutností. Vprvom rade stáli tri slečny, ktoré všetko triedili – príbory apoháre bokom, odpadky do koša ado veľkého kanála, čo tiekol uprostred oddelenia, príkladne ekologicky zhŕňali ztanierov zvyšky bioodpadu.


  Fascinovane sledovala ten mechanizmus apotláčala reakciu na prenikavý zápach, ktorý sa zkanála šíril. Zjavne však prekážal len jej. Trojica triedičiek sa pri ňom veselo rozprávala.


  „Toto je Alex, vysvetlí ti, čo máš robiť. Bye!“ rozlúčila sa sňou tímlíderka aviac sa nezdržiavala.


  Silvia pozrela na Alex. Nie, nechcela nikoho posudzovať podľa vzhľadu, ale – čo to je?! Muž alebo žena? Alex bolo drobné červenovlasé stvorenie vysoké asi meter tridsať. Piskľavý hlas, ktorý vychádzal zpokrútených úst, fungoval však dostatočne na to, aby sa jeho majiteľ stal „manažérom oddelenia“, ako hlásala pripnutá menovka.


  „Come on,“ mávol na ňu. „Zober si túto handru apoď za mnou.“


  Vyšli von medzi študentov. Alex vytipoval špinavý stôl, ukázal naň, ona ho pod jeho odborným dozorom utrela apokračovali ďalej. Chodila za ním pár minút poctivo ako psík aveľmi rýchlo pochopila, že fyzický zjav Alexa bol len predznamenaním stavu jeho mentálnych schopností. Znovu sa jej nahrnuli do očí slzy. Horko-ťažko ich potláčala. Situácia, vakej sa ocitla, bola fackou, akú jej nikdy neuštedril ani vlastný otec. Abolo ich dosť. Táto bolela najviac.


  Ja, Silvia Machovská, čerstvá absolventka odboru geografia – angličtina, umývam stoly írskym študentom amojím nadriadeným je mentálne postihnutý hermafrodit. Už sa nemohla dočkať, ako si to zapíše do denníka.


  Nechala Alexa Alexom, rozhliadla sa okolo seba avrátila sa do oddelenia. Manažér si to ani nevšimol aďalej sa prechádzal medzi stolmi.


  „Hello, poď knám!“ prihovorila sa jej jedna ztriedičiek apridala aj úsmev.


  Silvia chvíľu váhala, ale cítila, že by sa asi mala niekam zaradiť, aby len tak nečinne nepostávala. Nedokázala sa však ku kanálu priblížiť na viac ako na dva metre, inak by sa asi povracala.


  Vysmiata kontaktná osoba to rýchlo pochopila:


  „Smrdí, však? Tak poď sem, budeme utierať. I’m Zuzana.“


  „Zuzana? Slovenka?!“


  „Aj ty?! Čau! Odkiaľ si?“


  Zuzana jej rýchlo našla suchú utierku, zatiahla ju do rohu leštiť príbory, kde mohla postávať anenadrela sa viac ako zamladi po nedeľnom obede, keď si sbratom rozdelili, kto znich tých osem tanierov umyje,kto ich utrie auloží. Zuzka bola skúsená aneuveriteľne zhovorčivá. Vyžarovala znej pohoda. Silvia sa konečne po celom dni trocha upokojila.


  Alex si po chvíli uvedomil, že za ním nik nie je,vrátil sa do oddelenia ačosi pritom mekotal. Blížil sa rovno knim.


  „Alex, už drž hubu, shut up! Afuck off!“


  Silvia shrôzou sledovala odvahu vysmiatej Zuzky anapäto čakala na Alexovu reakciu. Ten sa rozzúril azačal zase niečo mekotať.


  „Si nepočula? Fuck off!“


  Alex mávla rukou a, šomrúc si niečo pod nos, sa vzdialila.


  „To je Alex, ztej si nič nerob... ignoruj ju. Oni majú predpísané nejaké percento postihnutých, čo musia zamestnať, tak ju tu držia...“


  Aha, takže Alex je oficiálne žena. AZuzka človek potrebný na integráciu. Vymenili si kontakty, pretože keď padla, Silvia bola presvedčená, že Deirdre vráti uniformu aviac sa na to miesto nevráti.


  


  ***


  


  Jaro vystrašene sledoval, ako jeho životná láska sedí na posteli ako kôpka nešťastia aneprestáva plakať. Nikdy sa necítil tak bezmocne. Absolútne netušil, čo robiť. Mal by ísť za Deirdre astreliť jej jednu, aby pomstil poníženie svojej milovanej? Alebo by si mal počkať na toho hermafrodita avraziť jemu? Jaro nikdy nebol typ bitkára. Nebil sa ani na základke aani nesledoval vtelke box či kung-fu filmy. No toto bola možno prvá situácia vživote, keď by mal niekoho poriadne vyfliaskať, aj keď netušil, ako sa to robí. Ibaže nemohol predsa ísť zmlátiť ženu adrobné mentálne postihnuté stvorenie! Musí Silvii pomôcť inak.


  Z ešte poriadne nevybaleného batoha vylovil fľašu borovičky, ktorú mu dala mamka pred cestou na príležitosť, „keď bude najhoršie“, analial jej do porcelánovej šálky asi deci. Na jeho prekvapenie iúľavu zároveň šálku naraz kopla do seba. Po pár minútach prestala nahlas vzlykať, no slzy jej neprestávali zaplavovať krásne veľké oči.


  Zdala sa mu nádherná, aj keď plakala. Abola náramne sexi aj vtejto zranenej póze. Aj vkaždej inej. Obdivoval ju. Mala vsebe toľko sily. Odkedy ju spoznal, stala sa jeho hnacím motorom. Na rozdiel od neho prežila veľa zlého, ale dokázalo ju to nakopnúť. Nikdy sa nevzdávala, bojovala, ahoci to tak nevyzeralo, tušil, že bude bojovať aj teraz.


  „Dáš si ešte jeden?“


  Prikývla, atak jej znovu nalial. Potom ešte tretí. Silvia nikdy predtým nepila. Alkohol nenávidela, pretože ním napáchlo celé jej detstvo amalý byt, vktorom musela prežiť osemnásť rokov sotcom notorikom.


  Sadol si knej na posteľ, hladkal ju po vlasoch, po líci apo ramene, až mu schúlená ana mol opitá zaspala na nohách.


  Keď sa vrátil Amore, opatrne ju prikryl ašiel sa mu vyrozprávať.


  „Fúúú... tak im pôjdeme dať príučku! Nech zažijú poriadnych slovenských chlapov, no nie?“ vtipkoval Amore. „No nič, idem sa ja dať dokopy, čaká ma ďalšia šichta,“ mrkol naňho apobral sa do kúpeľne.


  Ak sa Jaro pred polhodinou rozprával so spoteným mužom všpinavom tričku zastriekanom farbami, ktorý sa práve vrátil zfabriky na výrobu náterov ašiel si dať poriadnu sprchu do plesnivej kúpeľne, teraz už videl odchádzať frajera, ktorý sa parádne vystajlovaný sebavedome vybral na rande. Prezývka Amore, čo mu prischla už na strednej, skrátka, sedela ariadila jeho život.


  Opäť nevidel, koho si Amore priviedol na izbu vten večer, ale pozvaná dáma nadránom odchádzala evidentne viac než uspokojená. Podľa hlasu rozoznal, že to nie je tá, čo unich nocovala pred dvoma dňami, aurčite nie ani tá, ktorú tam mal Amore na návšteve deň po ich nasťahovaní. Ešteže vtú noc Silvia tvrdo spala. Jaro sa obával, ako bude riešiť nočný hluk vpapierovom dome, ktorý jemu zatiaľ neprekážal, no Silvii možno začne. Už teraz nebola nadšená zčiernej plesne pokrývajúcej celý strop studenej kúpeľne ani zprietokového ohrievača, zktorého pri sprchovaní vytekal len cícerok vlažnej vody. Ani zchladu avlhka prestupujúceho celý dom. Zatiaľ sa príliš nesťažovala, no Amoreho nočné hry mohli byť poslednou kvapkou trpezlivosti. Budú tam musieť pár týždňov vydržať, kým dostane prvú výplatu, aby mali zčoho žiť, akým si aj Silvia nájde prácu. Potom sa poobzerajú po lepšom podnájme.


  Amoremu sa neodvážil pripomínať vyhlášku onočnom pokoji. Bol mu vďačný, že im ponúkol voľnú izbu, keď sa so Silviou rozhodli po škole vyraziť do Írska zarobiť si na bývanie, auľahčil im tak prvé kroky vnovej krajine.


  Silvii hluk šíriaci sa niekoľkokrát za týždeň zAmoreho izby na Jarovo prekvapenie napokon nerobil problém. Naopak, inšpirovala sa. Celé dni trčala vtom hroznom dome sama. Vzhľadom na finančnú situáciu nemohla čas, kým on pracoval, tráviť vobchodoch či na kávičkách skamarátkami, ktoré tam vlastne ani nemala. Pravidelne vyrážala len na úrad práce sledovať pracovné ponuky, posielala životopisy ačakala, kým sa Jaro vráti zroboty. Po jeho návrate mu dala vždy čas na nutnú regeneráciu apotom sa naňho vrhala adávala do toho všetku svoju nahromadenú energiu. Už dávno vedel, že Silvia sex miluje, abol tým, prirodzene, nadšený, no jej nočné prepady synchronizované snárazmi ozývajúcimi sa zAmoreho izby ho po čase začali vyčerpávať. Po celodenných náročných fyzických výkonoch na stavbách sa jednoducho potreboval vnoci vyspať.


  


  ***


  


  Vlnila širokými bokmi uprostred provizórneho parketu, ktorý len pred pár minútami spontánne zriadila na koberci pred starým televízorom. Cítila, ako jej hudba prestupuje celým telom, preniká do každej bunky, akoby rytmus hudby udával tempo jej srdca.


  „Maaaajkllll! Jéééé!“


  Kamil vedel, že Jacksona miluje, atúto pieseň obzvlášť, preto ju pustil. Ťažký anglický text sa naučila ešte na základnej škole zBravíčka avedela ho zarecitovať celý, ikeď veľmi netušila, očom je. Angličtina nebola jej silnou stránkou. Zato mala iné. Tanec bol jednou znich. Vedela to osebe a oto viac sa teraz doň ponorila.


  „Skinhed, ded hed... gon bed, situejšn... elevejšon, evrybady elegejšon, in d sujt, on d ňus... Olajvona sej is det dej dont rily ker ebaut aaas,“ vrieskala Zuzka zplného hrdla, musela zakloniť hlavu azatvoriť oči, aby to celé precítila ešte raz.


  Mrkla na Kamila, no ten spal vo svojom obľúbenom koženkovom kresle, vruke držal ovládač prehrávača, zktorého hral Michael. Super, Michael mohol hrať až do rána.


  Znovu zavrela oči adala sa viesť hudbou. Tak veľmi sa tešila na to nové turné. Konečne bude dosť blízko, aby mohla za ním vyraziť avidieť ho naživo. Akonečne bude mať dosť peňazí, aby si mohla kúpiť lístok na koncert. Vďaka pobytu vÍrsku si bude môcť splniť životný sen.


  Keď zase na chvíľu otvorila oči, aby skontrolovala svet, uvidela, ako sa okolo parketu vytvoril kruh rozdivených fanúšikov.


  „Zuzkááá, idéééš,“ kričal Janči zavesený do rozvlnenej Katie.


  Všetci sa na ňu usmievali atlieskali do rytmu. To jej dodalo ešte viac sebavedomia, takže keď začula Michaelovu Man in the Mirror, trúfla si srukou vrozkroku aj na moonwalk apre veľký úspech ho ešte párkrát zopakovala. Rozjarení fanúšikovia jej odpustili, že občas zakopla. Amore aJožko ju na striedačku ochotne vracali na nohy.


  Párty sa, skrátka, vydarila. Svoju dvadsaťpäťku oslávila, ako sa patrí. Auž ju aj prestalo trápiť, že jej Kamil daroval len pravú Barbie od Mattela. Vprincezničkových šatách, shrebeňom akorunkou vo vlasoch. Myslel to určite dobre. Ikeď jej Barbie naozaj neurobila takú radosť, ako keď ona jemu darovala autíčko na ovládanie, po ktorom vraj od detstva túžil anikdy ho nemal. Revanš sBarbie sa veľmi nevydaril. Ale taký už bol jej drahý Kamil – vyštudovaný matematik. Vhlave mal jednu veľkú rovnicu.


  „Nevadíííí...“ zanôtila vysmiata prešťastná Zuzka, keď sa cestou na záchod sterigala zo schodov.


  „Poď, Zuzi. Vstávaj! Pôjdeš si ľahnúť. Zajtra máš to školenie,“ dvíhali ju zo zeme Katie so Silviou.


  Aj dve sňou mali čo robiť, deväťdesiat kíl, zaťažených takmer pollitrom pravého corského džinu, sa nedvíhalo ľahko. Zuzka pochopila, že je vdobrých rukách, avypla. Cítila, ako jej Silvia stiahla znosa okuliare avyzula veľké papuče so psími ušami. Vpolospánku začula aj akési vzlyky Katie kvôli Jančimu apotom ju zobudil až budík, ktorý si, už poučená, prozreteľne nastavila ešte predtým, než dorazili hostia azačala sa ďalšia zdivokých osláv.


  


  O siedmej ráno jej už nebolo do spevu, no vedela, že dobrá praženica scibuľkou na domácej masti ačerstvý vzduch ju postavia na nohy. Kamil sa kraňajkám pridal apotom spolu vyrazili na ďalšie školenie obezpečnosti pri práci. Za posledné dva roky už šieste, no toto bolo zo všetkých najzábavnejšie. Okrem informácií typu, že pri práci skyselinou majú používať ochranné prostriedky, alebo rád, ako si správne umývať ruky, učili sa aj bezpečne prenášať škatule.


  „One, two, three... teraz!“ znela zvuková pomôcka pri dvíhaní bremena vo dvojici.


  Z drepu sa museli vrovnakej chvíli postaviť apreniesť váhu cvičnej prázdnej kartónovej škatule do nôh, nie do chrbtice, tak im to predtým ukazovala pani školiteľka na obrázkoch.


  Celé doobedie trénovali rôzne manévre so škatuľou. Ako bremeno správne abezpečne vyložiť na skriňu, zložiť zo stola na zem, preniesť zjedného stola na druhý. Vprvom kole každý sám, vdruhom už vo dvojici. Škatuľu obchytkala poctivo – spočítali, že celkom šesťdesiattrikrát – celá štrnásťčlenná skupinka budúcich zamestnancov novootvoreného hotela, na ktorý si brúsili zuby aj Kamil so Zuzkou. On ako hotelový portier aona ako chyžná.


  Tešila sa na novú prácu, bola to najlepšia pozícia, na akú sa so svojou angličtinou zatiaľ dostala. Myslela si, že sa ju naučí rýchlejšie, ale ani za dva roky pobytu vÍrsku akosi nenašla príležitosť zdokonaliť si úbohé základy, ktoré pochytila na kurzoch ešte vprvom ročníku štúdia matematiky. SÍrmi sa voddeleniach umývania riadu takmer nestýkala apo práci bola obklopená rodákmi.


  


  ***


  


  „Joj, škoda, že si tam včera snami nebol, tak dobre som sa nebavila hádam od oslavy štátnic...“


  „Hmm,“ zamumlal vpolospánku Jaro.


  „Miláčik, vstávaj, pôjdeme sa niekam aspoň prejsť, keď neprší.“


  „Silvinka, nechaj ma, prosím, ešte spať, fakt som strašne unavený.“


  Silvia zavrela dvere aznudene sa hodila na vyležaný gauč vobývačke. Čo bude dnes jesť? Toast staveným syrom jej už liezol krkom. Akuracie karí zkonzervy ešte viac. Tak rada by si zašla niekam na normálny obed apotom aspoň na prechádzku. Ale na obed nemala peniaze ana prechádzku spoločníka.


  Jarovi mala prísť výplata až opár dní. Dovtedy musia vydržať ana veľké rozhadzovanie to nebude ani potom. Zaplatia nájom, kúpia si konečne aspoň perinu, pretože zo starej deky, pod ktorou spávali, ju svrbelo celé telo. Azvyšok pekne porozdeľuje do obálok, ako ju to naučila mama. „Na stravu“, „Na oblečenie“, „Na vianočné darčeky“ atak ďalej. Mama dokázala zplatu učiteľky vškôlke vyžiť aešte aj dať študovať dve deti, pretože otec ten svoj celý prepil. Obálková metóda bola zázračná.


  Jaro celé dopoludnie prespal. Deň predtým zobral víkendovú šichtu, za ktorú mu ponúkli dvojnásobnú hodinovú mzdu, atak ani chvíľu neváhal. Preto snimi nemohol ísť kZuzke na párty. Chápal však, že Silvia sa potrebuje rozptýliť, atak poprosil Amoreho, aby jej robil spoločnosť. Bál sa pustiť ju samu do pochybnej štvrte, vktorej Zuzka bývala. Amore to miesto vykreslil ako špinavé geto plné imigrantov zAfriky, kde boli vraždy akrádeže údajne na dennom poriadku. Silvia nebola Amoreho sprievodom nadšená, no inú možnosť nemala. Nakoniec sa sním celkom dobre cítila. Keď si trochu hrkol, nebol už taký seladónsky macher ako za triezva avtipmi zabával všetkých jej nových známych.


  Keď si na obed miešala ryžu srozmrazenou zeleninou, volala Zuzka:


  „Silvi, počúvaj, ty si tvrdila, že máš dobrú angličtinu, nie?“


  „Mám... mám znej aj štátnice.“


  „Som si spomenula, že mi jedna kamoška zLitvy hovorila, že odchádza do novej roboty ahľadá niekoho namiesto seba... je to nejaká administratíva na univerzite. Ja so svojou angličtinou na to nemám, vieš ako...“


  Silvia si zaumienila, že sa na pohovor maximálne pripraví. Od Litovčanky vymámi všetky informácie akvôli dokonalému fyzickému vzhľadu si privstane aj odve hodiny. Ďalšiu príležitosť na normálnu pracovnú pozíciu už nesmie premárniť. Na poslednom pohovore síce vyzerala celkom ksvetu, no prepis právnického textu do počítača sa jej príliš nepodaril. Niektoré slová boli pre ňu predsa len nové avýrazy ako „začiatok zátvorky“ a„koniec zátvorky“ nebolo treba doslovne vypisovať.

